Howard Ashman

Howard Ashman 
Howard Elliott Ashman (1950-1991) se tawawasuani Estadounidensechanej katka. 

 Itunal Ichtaka 
Howard nesik tik ne techan Baltimore ne shiwit 1950. Inan Shirley Thelma Glass wan iteku Raymond Albert Ashman katka. Ashman kipia se iikaw katka : Sarah Ashman Gillespie.  

Ne shiwit 1968 kimakat amat tik Tamachtiluyan Universidad de Boston wan nemanha tik Tamachtiluyan Goddard College wan nemanha tik Tamachtiluyan Universidad de Indiana. 

Howard Ashman siwayulu katka. 

 Itekiw 
Howard pejtuk itekiw tik ne shiwit 1974, pal ne kal ajamachti Grosset & Dunlap. Nemanha, ne shiwit 1977, WPA Theater tik ne techan Nueva York. Ne shiwit 1979, mutekitilia iwan Alan Menken ipanpa ne musical "God Bless You Mr. Rosewater" wan ne shiwit 1982 ipanpa "Little Shop of Horrors" katka. Sujsul wey katka. Ne shiwit 1986 mutekitilia ipanpa ne musical "Smile" kan munamiki iwan Jodi Benson (ne iijiu Ariel tik ne ulinkwikwil "La Sirenita"). "Smile" tesu yek katka, pero ne shiwit 1986 pejtul itekiw pal Walt Disney Animation Studios pal ne ulinkwikwil "Oliver y su pandilla" wan sujsul yek katka. Nemanha, kinutzki Alan Menken pal itekiw ipanpa miak ujulinkwikwil: "La Sirenita" (ne shiwit 1989), "La Bella y la Bestia" (ne shiwit 1991) wan "Aladdin" (ne shiwit 1992).

 Ipanpa Itajtakulis 
Howard Ashman kikwij miak tajtakulis, ume tajtakulis Oscar nusan :

 2 Tajtakulis Óscar tik ne shijshiwit 1984 pal tajtakwikalis "Talchi ne wey puyek at" (tik "La Sirenita) wan "La Bella y La Bestia"
 Se takulis Golden Globe pal ulinkwikwil "La Bella y La Bestia"
 5 tajtakulis Grammy Awards
 Se takulis Laurence Olivier Award

 Ken mikik? 
Ne shiwit 1990, Howard Ashman kukuya iwan VIH katka. Yaja mikik ne shiwit 1991, katka "La Bella Y La Bestia" wan "Aladdin" kisashket wan katka kikwij ne takulis Oscar pal ne ulinkwikwil "La Bella Y La Bestia". 

 Ipanpa Uni 

 https://en.wikipedia.org/wiki/Howard_Ashman
 https://d23.com/walt-disney-legend/howard-ashman/
 https://www.waltdisney.org/education/talks/remembering-howard-ashman-disney-legend-don-hahn-and-special-guests